**OBAVEZNI DOKUMENTI**

**ZA UPIS U MATIČNU KNJIGU ROĐENIH**

**Djeca rođena u braku:**

1. Izvod iz matične knjige vjenčanih za roditelje
2. Izvod iz matične knjige rođenih za roditelje
3. Uvjerenje o državljanstvu za roditelje
4. Lična karta roditelja (na uvid)
5. Obavijest o evidenciji prebivališta roditelja (CIPS).

**Napomena:** Jedan roditelj može sam izvršiti upis, uz predočenje lične karte drugog roditelja

**Djeca rođena van braka:**

1. Izvod iz matične knjige rođenih za roditelje
2. Uvjerenje o državljanstvu za roditelje
3. Lična karta roditelja (na uvid)
4. Obavijest o evidenciji prebivališta roditelja (CIPS).
5. Zapisnik o priznanju očinstva (ukoliko isti posjeduje)

**Napomena:** Ukoliko će se upisivati otac djeteta potrebno je prisustvo oba roditelja, a u suprotnom majka sama vrši upis

Rok za prijavu rođenja djeteta je **30 (trideset) dana** od dana rođenja.

Nakon isteka ovog roka uključuje se Centar za socijalni rad, koji je nadležan da odredi lično ime djeteta, a potom se kod Službe za opću upravu, društvene djelatnosti i boračko/braniteljsko-invalidsku zaštitu/skrb Općine Busovača vodi upravni postupak radi donošenja rješenja o upisu u matičnu knjigu rođenih.

**Upis u matičnu knjigu rođenih djeteta rođenog u inostranstvu** vrši se po mjestu prebivališta roditelja.

Za upis su, uz popunjen zahtjev, potrebni slijedeći dokumenti:

1. Internacionalni izvod iz matične knjige rođenih

(ako se u državi rođenja ne koriste internacionalni izvodi: izvod na obrascu države rođenja sa apostile pečatom ili ovjeren kod Ministarstva vanjskih poslova države rođenja i nadovjeren od strane Ministarstva pravde BiH).

1. Obavijest o evidenciji prebivališta roditelja (samo za državljane BiH)
2. Uvjerenje o državljanstvu BiH roditelja ili jednog od njih po kome se vrši upis
3. Ukoliko roditelji nemaju prebivalište u istoj općini/gradu, potrebno je uvjerenje da upis nije

izvršen u matičnu knjigu rođenih i matičnu knjigu državljana u općini prebivališta drugog roditelja

1. Lične karte ili pasoši roditelja, fotokopije (ili na uvid)
2. Ukoliko je jedan od roditelja stranac, dokaz o stranom državljanstvu, fotokopija pasoša ili

uvjerenje o državljanstvu

1. Ukoliko na inostranom izvodu imena roditelja nisu upisana po pravilima službenog jezika i pisma

(nisu upisani znači: ć, č, đ, š, ž) potrebna je izjava roditelja da su saglasni da se njihova lična imena upišu prema podacima iz njihovih matičnih knjiga rođenih.

Pravo na upis u matičnu knjigu rođenih imaju djeca čiji je barem jedan roditelj državljanin BiH i Federacije BiH.

Djeca roditelja državljanina BiH i Republike Srpske rođena prije 05.05.2016. godine upisuju se u matične knjige u Republici Srpskoj, dok djeca rođena nakon 05.05.2016. godine čiji roditelji su u vrijeme njihovog rođenja imali prebivalište na teritoriji Federacije BiH mogu biti upisana u matične knjige rođenih u Federaciji BiH ukoliko roditelji podnesu poseban zahtjev za upis.

Za osobe rođene u inostranstvu prije 01.01.1998. godine, upis u matične knjige vrši se na osnovu rješenja Službe za opću upravu, društvene djelatnosti i boračko/braniteljsko-invalidsku zaštitu/skrb Općine Busovača nakon provedenog upravnog postupka i kontrole provedene od strane Ministarstva civilnih poslova.

**Dokumenti koji se prilažu ne smiju biti stariji od 6 (šest) mjeseci.**